Rarangkén ka-

Rarangkén ka- mangrupa salah sahiji rarangkén hareup (en:afix) pikeun ngawangun kecap-kecap rundayan dina Basa Sunda. Sacara umum rarangkén ka- ngawangun wanda kecap barang, pagawéan pasif, sipat, jeung bilangan.

Rarangkén ka- teu ngalaman parobahan sora (en:alomorf) kawas rarangkén N- atawa -na.

+ Rarangkén ka-: warna jeung harti kecap nu diwangunna Warna kecap  Harti  Conto pagawéan pasif  “kakeunaan ku pagawéan di- ...”  kajojo, kagiridig pagawéan pasif  “bisa di- ... -keun”  karasa, kagambar, kabayang pagawéan pasif  “bisa di- ... ”  kabawa, kaangkut, kasawang, kairong pagawéan pasif  “teu dihaja di- ... “  kagéléng, katincak, katoél, katubruk, kapacul barang  “hal anu patali jeung ...”  kanyaho, kabisa, kamampuh, kasakit barang  “hal anu dipi- ...”  kabogoh, kahayang, kaasih, kanyaah sipat  “kakeunaan ku ...”  kapélét, kagendam, kaduyung wilangan  “tahapan atawa bagian ...”  kahiji, kadua, katilu, kasapuluh